# NPB 3.b vaja

## Cilj: Izvedba poizvedb nad povezanimi tabelami in različne vrste povezovanj

Vsebina: SELECT, INNER JOIN, LEFT | RIGHT | OUTER JOIN; razvrščanje, filtriranje, omejevanje števila vrstic v odgovoru

1. **naloga**

Povežite se s PB ProdajaVozil.fdb (SUPB Firebird).

Shema PB:

Vozilo(VoziloID:N, Znamka:A20, Model:A10, OsnovnaCena:N, Letnik:N, Status:A20)

Kupec(DavSt:N, ImeKupca:A20, PriimekKupca:A30, NaslovKupca:A30, KrajKupca:A20)

Prodajalec (ProdajalecID:N, ImeProdajalca:A20, PriimekProdajalca:A30)

Prodaja (VoziloID:N🡪Vozilo, DavST:N🡪Kupec,DatumProdaje:D, ProdajalecID:N🡪Prodajalec, ProcPopusta:N, ProdProvizija:N)

1. Napišite stavek SQL, ki izpiše modele vozil znamke BMW, pri katerih je osnovna cena manjša od 50.000.
2. Napišite stavek SQL, ki za vse prodajalce izpiše ProdajalecID, ImeProdajalca, PriimekProdajalca in koliko vozil je prodal leta 2010. Oblika izpisa:

ProdajalecID Ime Priimek Prodaja leta 2010

====================================================

1. Za vse prodajalce izpišite priimke, imena in podatke o prodanih vozilih (voziloid, znamka, koncnacena). Končno ceno dobite tako, da od osnovne cene vozila odštejete popust( podan je v %) in prištejete prodProvizijo. Pri izpisu cene upoštevajte pravilo izpisa cen izdelkov na dve decimalki.
2. Napišite stavek, ki vrne priimke in imena kupcev, ki so kupili vsaj eno vozilo znamke Fiat.
3. Napišite stavek, ki vrne priimke in imena kupcev, ki so kupovali pri prodajalki Marjeti Pretnar.
4. Napišite stavek SQL, ki izpiše vsa vozila, ki so bila proizvedena in prodana leta 2010. Zahtevana oblika izpisa:

VOZILOID ZNAMKA MODEL IMEKUPCA PRIIMEKKUPCA

==============================================================

1. Napišite stavek SQL, ki izpiše vse podatke o vozilih, proizvedenih leta 2012 ali 2007, ki so še na zalogi.
2. Napišite stavek, ki izpiše število prodaj po krajih kupcev.
3. \*Napišite stavek, ki vrne priimke in imena kupcev, ki še nikoli niso kupili vozila znamke Fiat.
4. \*Napišite stavek, ki vrne priimek in ime kupca, ki je za vozilo plačal največ. Pri plačilu upoštevajte končno ceno vozila. Če je več kupcev plačalo enako - najvišjo ceno, izpišite priimke in imena vseh.
5. Napišite stavek, ki vrne skupni znesek od prodaje posameznega prodajalca razčlenjen po znamkah vozil.
6. Za vsako znamko vozila izpišite 'kronologijo' prodaje. Zahtevana oblika izpisa:

Znamka VoziloID Model DatumProdaje KončnaCena

==================================================================

1. Izpišite priimke in imena prodajalcev, ki so prodali vsaj eno vozilo za več kot 50000. (50000 je končna cena, ki jo plača kupec.)

*V poročilo vaje (word dokument) kopirajte SQL stavke in konzolni izpis dobljenih odgovorov.*

***Zadnji rok za oddajo je 5 dni od datuma objave vaje.***